section_heading: U Hrvatskoj
paragraph_text: U Hrvatskoj su najpoznatiji ultramaratoni Zagreb - Čazma (62km), Forrest Gump - 12-satni ultramaraton (prva hrvatska vremenska ultra; u sklopu utrke, u nekoliko navrata, održavala se i utrka na 100km - prva "stotka" u nezavisnoj Hrvatskoj)<ref>http://www.novilist.hr/Sport/Ostali-sportovi/Hrvatska-zenska-atletska-reprezentacija-Kao-dizelasi-se-sporo-palimo-ali-mozemo-doci-daleko?meta_refresh=true<ref>https://www.trcanje.hr/12-satni-ultramaraton-forrest-gump-2010/538/<ref> i višednevni ultramaraton Zagreb - Vukovar (344 km), koji je ipak memorijalnog karaktera. Trčale su se 100 km po Zagorju i Varaždinska stotka. 100 milja Istre je prva hrvatska ultra trail utrka i prva hrvatska utrka na sto milja.<ref>https://www.vecernji.hr/sport/startala-utrka-100-milja-istre-najjaca-ultra-trail-utrka-u-hrvatskoj-povijesti-1076657 Velebitski treking (danas Velebit 100 milja) je prva treking utrka u Hrvatskoj iako je iste godine još održano i prvo izdanje utrke Učka Trek<ref>http://www.outdoor.hr/o-treking-ligi te je i prva Hrvatska ultra trek/trail utrka. Postoje naznake da je duljina prve utrke krivo izmjerena, da je zapravo bila između 150 i 160 km, što bi ju u slučaju potonje duljine činilo prvom svjetskom utrkom na 100 milja.<ref>https://zniranac.com/ultra-trail-du-tour-du-mont-blanc-vs-velebit-100-milja/ U sklopu utrke CRO100 prvi put Svjetsko prvenstvo u nekoj atletskoj disciplini u Hrvatskoj održano je 2018. u Svetom Martinu na Muri - bila je to utrka na 100 km.